Αρχιεπίσκοπος Κύπρου Φιλόθεος

Ο Φιλόθεος ο Κύπριος (πέθανε το 1759)  υπήρξε λόγιος από τα Γαλάτα της Κύπρου και Αρχιεπίσκοπος Κύπρου από το 1734 ως το 1759.

Ολοκλήρωσε την Πατριαρχική Ακαδημία της Κωνσταντινούπολης. Διαδέχθηκε τον Αρχιεπίσκοπο Σίλβεστρο το 1734. Χαρακτηριστικό ήταν το ενδιαφέρον του για την εκκλησιαστική μουσική. Προσκάλεσε στην Κύπρο τον Εφραίμ τον Αθηναίο το 1742, ο οποίος είχε μαθητεύσει στην Πατμιάδα Σχολή. Ίδρυσε σχολή ελληνικών Γραμμάτων και εκκλησιαστικής μουσικής στη Λευκωσία.

Έγραψε «Σημειώσεις περί της των Κυπρίων εκκλησίας» και την «Έκθεση περί των προνομίων της των Κυπρίων Εκκλησίας» (1740), που διέσωσε ο Αρχιμανδρίτης Κυπριανός.

Μετά το θάνατο του Φιλόθεου τον διαδέχθηκε ο αρχιμανδρίτης Παΐσιος.

Εξωτερικοί σύνδεσμοι
Europeana

Παραπομπές 

Αρχιεπίσκοποι Κύπρου
Επίσκοποι του 18ου αιώνα